Document ID: 32010R1153

KOMMISSIONENS FORORDNING (EU) Nr. 1153/2010
af 8. december 2010
om ændring af forordning (EU) nr. 175/2010 ved at forlænge perioden for anvendelse af forantaltninger til bekæmpelse af øget dødelighed hos stillehavsøsters (Crassostrea gigas)
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 41, stk. 3, og artikel 61, stk. 3, og
ud fra følgende betragtninger:
(1)
Kommissionens forordning (EU) nr. 175/2010 af 2. marts 2010 om gennemførelse af Rådets direktiv 2006/88/EF for så vidt angår foranstaltninger til bekæmpelse af øget dødelighed hos østers af arten Crassostrea gigas i tilfælde af påvisning af ostreid herpesvirus-1 μvar (OsHV-1μvar) (2) blev vedtaget for at dæmme op for spredningen af en sygdom, som kan være forårsaget af en viral infektion hos stillehavsøsters (Crassostrea gigas) i Frankrig, Irland og Kanaløerne.
(2)
Da det ikke var klart, om denne virus virkelig var årsagen til den øgede dødelighed hos stillehavsøsters (Crassostrea gigas), blev disse foranstaltninger vedtaget midlertidigt indtil den 31. december 2010.
(3)
Der har i 2010 fortsat været tilfælde af øget dødelighed hos stillehavsøsters (Crassostrea gigas) i tilfælde af påvisning af OsHV-1 μvar.
(4)
Rapporter om medlemsstaternes erfaringer med programmer til en tidlig påvisning af OsHV-1 μvar og en udtalelse fra Den Europæiske Fødevaresikkerhedsautoritet om årsagerne vil først foreligge i efteråret 2010, og disse dokumenter skal evalueres, inden man kan tage de foranstaltninger, som blev vedtaget, jf. forordning (EU) nr. 175/2010, op til fornyet overvejelse.
(5)
Derfor bør perioden for anvendelsen af forordning (EU) nr. 175/2010 forlænges indtil den 30. april 2011. Denne forordning bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
I artikel 8, stk. 2, i forordning (EU) nr. 175/2010 ændres datoen »31. december 2010« til »30. april 2011«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. december 2010.

Labels: 0
3
19
6